ØO mai bună echilibrare între capacitatea de pescuit și posibilitățile de pescuit. Capacitatea flotei UE a continuat să scadă. În prezent, aceasta este cu aproape 20 % sub plafoanele pentru capacitate exprimată în tonaj și cu peste 13 % sub plafoanele pentru capacitate exprimată în puterea motorului.

În zona ICES, Comisia a propus capturi totale admisibile în conformitate cu sau ușor sub nivelul Fmsy pentru 2018, pentru toate cele 76 TAC cu avize bazate pe Fmsy. Consiliul a stabilit 53 TAC conformitate cu Fmsy: 29 în apele occidentale (plus 1 în ceea ce privește stocurile de pești de adâncime), 17 în Marea Nordului și 7 în Marea Baltică.

-un plan multianual pentru calcan în Marea Neagră;

-un plan regional de acțiune pentru combaterea pescuitului ilegal, nedeclarat și nereglementat (INN);

-un sistem de inspecție și supraveghere comună internațională, în afara apelor aflate sub jurisdicție națională în Strâmtoarea Siciliei;

-un plan regional de gestionare adaptativă pentru exploatarea coralului roșu în Marea Mediterană; precum și

-o zonă de pescuit cu acces restricționat din zona de mare adâncime Jabuka/Pomo a Mării Adriatice.

În 2018, cea mai importantă etapă va fi adoptarea Declarației de la Sofia de către statele riverane Mării Negre, ca o continuare a Declarației de la București adoptate în 2016. De asemenea, Comisia va încerca să ajungă la un acord cu privire la un plan regional de gestionare pentru anghila europeană și cu privire la o serie de măsuri de conservare pentru pescuitul speciilor demersale din centrul și estul Mării Mediterane, principalele specii comerciale precum Rapana venosa, precum și speciile pelagice mici din Marea Adriatică, deoarece nu există niciun plan multianual al UE în vigoare.

De asemenea, activitatea UE în cadrul Comisiei Internaționale pentru Conservarea Tonului din Oceanul Atlantic (ICCAT) a început să dea roade: Nivelurile ridicate de biomasă raportate pentru tonul roșu din Oceanul Atlantic de Est și din Marea Mediterană au făcut posibilă creșterea TAC pentru 2018-2020, în conformitate cu avizele științifice. Acest lucru a permis, de asemenea, instituirea unui nou cadru de gestionare, trecând de la un plan de refacere la un plan de gestionare, permițând reluarea activităților de pescuit la scară mică și menținând în același timp norme stricte de control. Pentru peștele-spadă din Marea Mediterană, planul de refacere adoptat recent stabilește o TAC de 10 500 de tone începând cu 2017, precum și o reducere lineară de 3 % pe an până în 2022. În 2017, ICCAT a adoptat, de asemenea, o decizie privind înghețarea capacității de pescuit a navelor care exploatează stocuri de ton alb din Marea Mediterană.

1.4.Situația flotei UE

Capacitatea flotei UE a continuat să scadă. În decembrie 2017, registrul flotei UE conținea 82 912 de nave cu o capacitate totală de 1 487,983 măsurată în tonaj brut (GT) și de 5 763,933 măsurată în kilowați (kW). Aceasta reprezintă o reducere cu 1,45 % în raport cu anul trecut în ceea ce privește numărul de nave, de 6,54 % în ceea ce privește kW și de 9,59 % în ceea ce privește GT. Cu toate acestea, o serie de segmente de flotă nu sunt în echilibru cu posibilitățile lor de pescuit.

Performanța economică a flotei UE s-a îmbunătățit din nou și profiturile nete s-au ridicat la 1,3 miliarde EUR în 2016. Flota UE a debarcat aproximativ 5 milioane de tone de fructe de mare, cu o valoare debarcată declarată de 7,7 miliarde EUR. Valoarea adăugată brută și profitul brut (cu excepția subvențiilor) generate de flota UE (cu excepția Greciei) au fost de 4,5 miliarde EUR și, respectiv, de 2,1 miliarde EUR. În ceea ce privește marja de profit net, aceasta a fost de 17 %, cu mult mai mare decât în 2015 (11 %). Estimările pentru 2017 și 2018 indică rezultate economice pozitive.

În ceea ce privește sustenabilitatea socială, ocuparea totală a forței de muncă în cadrul flotei UE în echivalent normă întreagă (ENI) a scăzut, în medie, cu 1,3 % pe an începând din 2008, în parte din cauza scăderii capacității flotei UE. Cu toate acestea, salariul mediu per ENI a crescut în medie cu 2,7 % pe an. Salariul mediu anual per ENI este de 24 800 EUR.

O evoluție majoră în ceea ce privește îmbunătățirea condițiilor de lucru în cadrul flotei UE este transpunerea cu succes în legislația UE a Convenției Organizației Internaționale a Muncii (OIM) C188 privind munca în domeniul pescuitului, astfel cum a fost convenit de către partenerii sociali ai UE. Această convenție instituie un instrument unic și coerent pentru îmbunătățirea condițiilor de viață și de muncă la bordul navelor de pescuit. Cu toate acestea, numai câteva state membre au ratificat convențiile internaționale relevante pentru pescuit și transpunerea acestor norme în legislația UE nu este încă finalizată. Asigurarea unor condiții decente de muncă, de sănătate și de siguranță la bordul navelor de pescuit reprezintă o prioritate pe agenda Comisiei.